اسال مرة عليا

اسأل مره عليا

 كلمات 
اسأل مره عليا قول لي قساوتك ليه

انا افديك بعنيا و اكتر منهم ايه

اسأل مره عليا .. اسأل عليا مره

إيه اغلا من القلب اللى وهبته اليك

شافك مره و حب و ياما سألني عليك

و انتا ما تسأل فيا قول لي قساوتك ليه

انا افديك بعنيا و اكتر منهم إيه

اسأل مره عليا .. اسأل عليا مره

تحكم فيا و تؤمر ولا عارف اراضيك

فكر قبل ما تهجر و تبيع قلب شاريك

يمكن تعود ليا قول لي قساوتك ليه

انا افديك بعنيا و اكتر منهم ايه

اسأل مره عليا .. اسأل عليا مره

انت الكلمه الحلوه و عيونك معانيها

وانت جمالك غنوه من قلبي بغنيها

وانت عنيك ف عنيا قول لي قساوتك ليه

انا افديك بعنيا واكتر منهم ايه

اسأل مره عليا .. اسأل عليا مره

تصنيف:اغانى محمد عبدالمطلب
تصنيف:اغانى باللغه المصريه
تصنيف:كلمات اغانى